"Watter belewenis. Ek en my vrou en dogter het vir 11 dae leeg gelê in Glory Be. Dit was sommer groot lekker kry met deure wat dag en nag oopstaan of jy nou tuis is of nie. Geen bekommernis van alarms, goed wat veilig wegpak moet word ens. nie. 'n Skelm viervoetige het een aand ons vars broodrolletjies gesteel seker omdat hy al moeg was vir insekte en veldkos. Voëls wat soggens in die takke voor 'n oop deur jou vroeg soggens wakker sing.'n Heerlike rivier om in te swem, visvang, roei en ons het krappe gevang wat groter as 'n eetbord is, selfs een wat meer as 2kg weeg. Daar is ook 'n lekker paadjie agter die huis wat teen die rante uitgaan om te stap en Turksvye wat in die veld gepluk kan word. Ons Persiese kat het gedink dit is die hemel waarin sy is. Om weg te kom van die stad se gejaag en TV en sulke goed is dit die regte plek om jou kop weer skoon te kry. Ek sal net aanbeveel wanneer langer as drie daar gebly word om 'n klein motorbootenjin saam te vat. Ons sê ook baie dankie aan die eienaar Paul en sy vrou vir die vriendelike ontvangs en lekker gesels."